Nr. C 230/4 De Europæiske Fællesskabers Tidende 28. 8. 87 
II 
(Forberedende retsakter) 
KOMMISSIONEN 
Forslag til Rådets forordning (EØF) om oprettelse af en europæisk eksportkreditforsikringsfaci-
litet for ydelse af eksportkreditforsikring til eksportkontrakter på leverancer til tredjelande, 
hvori indgår leverancer fra mere end én medlemsstat 
KOM(87) 251 endelig udg. 
(Forelagt af Kommissionen den 29. juni 1987) 
(87/C 230/04) 
RÅDET FOR DE EUROPÆISKE FÆLLESSKABER HAR — UDSTEDT FØLGENDE FORORDNING: 
under henvisning til Traktaten om Oprettelse af Det Eu­
ropæiske Økonomiske Fællesskab, særlig artikel 113, 
under henvisning til forslag fra Kommissionen, og 
under henvisning til udtalelse fra Europa-Parlamentet, 
og 
ud fra følgende betragtninger: 
Eksportkreditforsikring øver indflydelse på den interna­
tionale samhandel og er derfor et virkningsfuldt handels­
politisk instrument; 
den stadig større indbyrdes afhængighed mellem med­
lemsstaternes økonomier fører til en udvikling, der går i 
retning af vækst i de eksportforretninger, som gennemfø­
res af et antal virksomheder i forskellige medlemsstater; 
et sådant samarbejde er en væsentlig, eller endog afgø­
rende, faktor for opretholdelse af fællesskabsvirksomhe­
dernes konkurrenceevne ved eksport til markeder i tred­
jelande; 
forskelle i de eksportgarantiordninger, der i øjeblikket er 
gældende i medlemsstaterne, fordrejer ikke alene kon­
kurrencen mellem virksomheder i forskellige medlemssta­
ter på eksportmarkederne, men giver også anledning til 
betydelige vanskeligheder i forbindelse med gennemfø­
relsen af sådanne eksportforretninger på grundlag af et 
samarbejde; 
det er derfor nødvendigt at etablere en fælles eksportkre­
ditforsikringsordning for eksport af varer med oprindelse 
i mere end én medlemsstat og at fastsætte bestemmelser 
for udstedelse af en fælles eksportkreditforsikringspolice 
gennem en europæisk eksportkreditforsikringsfacilitet; 
det er nødvendigt at fastsætte bestemmelser for Kommis­
sionens udarbejdelse af betingelserne i den fælles forsik­
ringspolice, af retningslinjerne for anvendelse af facilite­
ten samt regler for finansieringen heraf og for andre 
spørgsmål, idet Kommissionen optræder i nært samar­
bejde med medlemsstaterne — Artikel 1 
Medlemsstaterne tilvejebringer eksportkreditforsikring 
for eksport fra Fællesskabet i overensstemmelse med ret­
ningslinjerne i denne forordning. 
Artikel 2 
1. I tilfælde: 
— hvor mindst 85 % af værdien af kontrakten på eks­
port af varer eller tjenesteydelser til markeder uden 
for Fællesskabet, i det følgende benævnt »eksport­
kontrakten«, leveres af virksomheder fra mere end én 
medlemsstat, og 
— hvor eksportkontrakten lyder på et mindstebeløb, 
som skal fastsættes efter fremgangsmåden i artikel 7, 
ydes der eksportkreditforsikring i fællesskab af hver ek-
sportkreditforsikringsorganisation, der optræder på sta­
tens vegne eller med statsstøtte, eller den offentlige ad­
ministrative enhed, som optræder på en sådan organisa­
tions vegne, i det følgende benævnt »eksportkreditinstitu­
tionen«, i hver medlemsstat, der optræder som medfor-
sikrer for et beløb, der står i forhold til kontraktværdien 
af eksportleverancerne fra den eller de virksomheder, der 
har hjemsted i den pågældende medlemsstat. 
2. Den i stk. 1, første led, anførte sats på 85 % kan 
nedsættes i forhold til en eventuel forsikringsdækning, 
som en eksportkreditinstitution uden for Fællesskabet, 
der er godkendt af den europæiske eksportkreditforsik-
ringsfacilitet, yder for den del af eksportkontrakten, der 
omfatter leverancer fra tredjelande. 
3. Ydelse af eksportkreditforsikring udelukker ikke 
adgang til eksisterende rentetilskudsordninger, der vare­
tages af eksportkreditinstitutioner i de medlemsstater, i 
hvilke eksportvarerne har oprindelse. 
28. 8. 87 De Europæiske Fællesskabers Tidende Nr. C 230/5 
Artikel 3 
Eksportkreditforsikringsdækningen skal tilbydes i form 
af en enkelt fælles police, benævnt »den europæiske eks-
portkreditforsikringsfacilitetspolice«, i det følgende be­
nævnt »EECIF-policen«, for hvilken vilkår og betingelser 
fastsættes efter fremgangsmåden i artikel 7. 
Artikel 4 
1. EECIF-policen udstedes på vegne af eksportkredit­
institutionerne i de pågældende medlemsstater og i disses 
navn af en fælles agent, som skal udpeges af hver af dem 
med henblik herpå. 
2. De nærmere regler for udstedelse af EECIF-policen 
fastsættes efter fremgangsmåden i artikel 7. 
Artikel 5 
1. Den i artikel 4 nævnte fælles agent, benævnt »den 
europæiske eksportkreditforsikringsfacilitet«, i det føl­
gende benævnt »EECIF«, oprettes pr. 1. januar 1988 som 
en enhed med juridisk status. 
2. Størrelsen af EECIF's driftskapital til dækning af 
administrationsomkostninger i etableringsfasen fastsættes 
efter fremgangsmåden i artikel 7. Den tilvejebringes af 
medlemsstaternes eksportkreditinstitutioner efter en for­
mel, der fastlægges efter fremgangsmåden i artikel 7. 
3. EECIF's administrationsomkostninger dækkes af en 
provision, der skal betales af eksportkreditinstitutionerne 
i hver af de berørte medlemsstater med hensyn til de po­
licer, der udstedes på de pågældendes vegne. 
4. EECIF skal have en bestyrelse sammensat af et 
medlem for hver medlemsstat, hvis eksportkreditinstitu­
tion udpeger den pågældende, og et medlem, som udpe­
ges af Kommissionen, der optræder på Fællesskabets 
vegne. 
5. Denne bestyrelse har beføjelse til: 
— at afgøre, om de betingelser, der er indeholdt i de 
nærmere regler for udstedelse af EECIF-policen, er 
opfyldt for så vidt angår hver anmodning, der indgi­
ves, og om policen derfor kan udstedes, 
— at udpege en administrerende direktør, som skal 
overdrages beføjelser til at ansætte det nødvendige 
personale til driften af EECIF. 
6. Bestyrelsen træffer afgørelse med flertal af de med­
lemmer, den består af. Artikel 6 
Alle anmodninger om, at EECIF skal arrangere forsik­
ringsdækningen, fremsendes omgående til EECIF. 
Artikel 7 
1. Der nedsættes et udvalg, i det følgende benævnt 
»EECIF-udvalget«. Det sammensættes af repræsentanter 
for medlemsstaterne med en repræsentant for Kommis­
sionen som formand. Udvalget fastsætter selv sin forret­
ningsorden. 
2. I de tilfælde, hvor den i denne artikel fastsatte pro­
cedure finder anvendelse, forelægger Kommissionens re­
præsentant, der er formand for udvalget, dette et udkast 
til de foranstaltninger, som skal træffes. Udvalget afgiver 
udtalelse om dette udkast inden for en frist, som forman­
den kan fastsætte under hensyntagen til det pågældende 
spørgsmåls hastende karakter. Det udtaler sig med det 
flertal, som er fastsat i Traktatens artikel 148, stk. 2, for 
vedtagelse af de afgørelser, som Rådet skal træffe efter 
forslag af Kommissionen. Under afstemningen i udvalget 
tillægges de stemmer, der afgives af repræsentanterne for 
medlemsstaterne, den vægt, der er fastlagt i nævnte arti­
kel. Formanden deltager ikke i afstemningen. 
Kommissionen vedtager de påtænkte foranstaltninger, 
når de er i overensstemmelse med udvalgets udtalelse. 
Er de påtænkte foranstaltninger ikke i overensstemmelse 
med udvalgets udtalelse, eller foreligger der ikke nogen 
udtalelse, forelægger Kommissionen straks Rådet et for­
slag til de foranstaltninger, der skal træffes. Rådet træf­
fer afgørelse med kvalificeret stemmeflertal. 
Har Rådet efter udløbet af en frist på tre måneder regnet 
fra forslagets forelæggelse ikke truffet afgørelse, vedta­
ges de foreslåede foranstaltninger af Kommissionen. 
Artikel 8 
Denne forordning er ikke til hinder for, at visse underle­
verancer automatisk er omfattet af eksportkreditforsik­
ringsdækning, der ydes af medlemsstaternes eksportkre­
ditinstitutioner i medfør af Rådets beslutning 82/854/ 
EØF ('). 
Artikel 9 
Denne forordning træder i kraft på tredivtedagen efter 
offentliggørelsen i De Europæiske Fællesskabers Tidende. 
Denne forordning er bindende i alle enkeltheder og gæl­
der umiddelbart i hver medlemsstat. 
C) EFT nr. L 357 af 18. 12. 1982, s. 20.